Az úgy szokott történni, hogy kétséges objektum esetén előzetesen mindegyik légifelvételen megnézem, de víztornyot egyiken se láttam. A "szépen kirajzolódik" erős költői túlzás, mert nagy jóindulat kell hozzá, hogy az a pálcika, ami látszik, az esetleg víztorony lenne. Ilyen bizonytalan infóra nem érdemes alapozni.

Nálam ezzel szemben működik egy ún. "józan ész", ami logikán és tapasztalaton alapul. Az eddig térképen, illetve légifelvételeken látott pár száz valódi víztorony egyike sem volt erdőben, ezért az ilyen létezése kétséges. A kétséges állításhoz erős bizonyíték kell. Van pár kérdés ezzel az állítólagos víztoronnyal kapcsolatban: 1. hogyan közelíthető meg? (út nem vezet hozzá, még gyalogos ösvény sem).
2. Hogyan töltik fel vízzel? (ehhez ivóvíz-hálózat szükséges)
3. Kik használják? (fogyasztó nagyrészt háromféle szokott lenni: lakosság, ipar, mezőgazdaság). A "fogyasztók" épületeket is jelentenek, amik 200 m-en belül nincsenek. Az elképzelhető, hogy valamikor volt itt valami, ami azóta megszűnt. Akkor viszont "romos"-nak kellene jelölni, ahogy tőle kissé É-ra egy medencénél látható.